SL Uradni list Evropske unije C 151/23

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 151/10

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„CEREZAS DE LA MONTAÑA DE ALICANTE“

ES št.: ES-PGI-0117-0099-12.04.2005

ZGO ( X ) ZOP ( )

1. Spremenjena postavka v specifikaciji proizvoda:

 Ime proizvoda Opis Geografsko območje  Dokazilo o poreklu  Metoda pridobivanja  Povezava  Označevanje  Nacionalne zahteve  Drugo

2. Vrsta spremembe:

 Sprememba enotnega dokumenta ali povzetka Sprememba specifikacije registrirane ZOP ali ZGO, za katero še nista bila objavljena enotni dokument niti povzetek  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006)  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Spremembe:

3.1 Opis proizvoda:

Velika izboljšava tehnik gojenja češenj na območju z ZGO je prinesla povečanje velikosti proizvoda. Opravljene so bile študije v zvezi z možnostjo, da bi se na ravni posameznega kmeta uvedel nov razred za velikosti nad 28 mm in da bi se preučile tržne posledice uvedbe tega novega razreda. Rezultati so bili presenetljivi, saj so te češnje večje in bolj mesnate, kar pripomore k boljšemu gospodarskemu rezultatu glede na to, da je razlika v ceni zelo opazna, saj doseže do 1,50 EUR ali več za kg. Regulativni svet posledično namerava v ponudbo zaščitenega proizvoda dodati to novo kategorijo z imenom Extra Valls 28.

3.2 Geografsko območje:

Območje pridelave se je povečalo za pet dodatnih občin (Alcoy, Biar, Castalla, Confrides in Jijona). Te občine imajo podobne lastnosti kot trenutno območje, kar se tiče površja, tal, podnebja, sort, pridelovalnih postopkov, družbenega in gospodarskega vpliva ter zgodovine.

POVZETEK

UREDBA SVETA (ES) št. 510/2006

„CEREZAS DE LA MONTAÑA DE ALICANTE“

ES št.: ES-PGI-0117-0099-12.04.2005

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministerio de Medio Ambiente y Medio Rural y Marino. Dirección General de Industrias y Mercados Agroalimentarios. Subdirección General Calidad Diferenciada y Agricultura Ecológica Naslov: Paseo de la Infanta Isabel, 1 28071 Madrid ESPAÑA Tel. +34 913475361 / 84774 Faks +34 913475770 E-naslov: —

2. Vlagatelj:

Naziv: Cerezas Montaña Alicante, Coop. V. Naslov: Crta. Albaida-Denia, s/n. 2 03788 Alpatro-La Vall de Gallinera (Alicante) ESPAÑA Tel. +34 966406700 Faks +34 966406611 E-naslov: infocoop@cerezas.org Sestava: proizvajalci/predelovalci ( X ) drugo ( )

3. Vrsta proizvoda:

Skupina: 1.6 – Sadje, zelenjava in žita, sveži ali predelani

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime proizvoda:

„Cerezas de la Montaña de Alicante“

4.2 Opis:

Sadeži sort „Burlat“, „Tilagua“, „Planera“, „Nadal“, „Picota“ in „Picota Ambrunesa“ (glavne sorte), „Stark Hardy Geant“, „Bing“ in „Van“ (opraševalne sorte), ki izhajajo iz „Prunus avium, L“, „Prunus cerasum, L“ ali njunih hibridov, ki se za prehrano ljudi uporabljajo sveži.

Zaščiteni kategoriji češenj sta naslednji: „Extra“ in „Primera“, za tržne namene pa sta uvrščeni kot sledi:

— Extra Valls 28,

— Extra Valls,

— Extra Normal.,

— Primera.

Velikosti posameznih sort:

Za sorti Burlat in Stark Hardy Geant:

— Extra Valls 28 in +: najmanj 28 mm.

— Extra Valls: najmanj 26 mm.

— Extra Normal: najmanj 24 mm.

— Primera: najmanj 22 mm.

Za sorte Tilagua, Planera, Nadal, Picota in Picota Ambrunesa:

— Extra Valls 28 in +: najmanj 28 mm.

— Extra Valls: najmanj 25 mm.

— Extra Normal: najmanj 23 mm.

— Primera: najmanj 21 mm.

4.3 Geografsko območje:

Območje pridelave se nahaja na severu province Alicante in na jugu province Valencia. Območje pridelave sestavljajo ozemlja, ki spadajo pod občine Agres, Alcocer de Planes, Alcoy, Alfafara, Almudaina, Beneixama, Beniarrés, Benillup, Benimarfull, Biar, Castalla, Cocentaina, Confrides, Cuatretondeta, Gaianes, Gorga, Ibi, Jijona, Lorcha, Millena, Muro de Alcoy, Penáguila, Planes, Tollos, Vall d’Alcalá, Vall de Ebo, Vall de Gallinera, Vall de Laguart in Villena v provinci Alicante ter občini Bocairent in Ontinyent v provinci Valencia.

4.4 Dokazilo o poreklu:

Dejavniki, ki dokazujejo, da ima proizvod svoje poreklo na tem območju, so naslednji:

— Značilnosti proizvoda: Češnje s tega območja imajo posebne značilnosti, naštete v opisu proizvoda, ki jih povezujejo z njihovim naravnim okoljem, s pogoji gojenja in obdelavo. Te značilnosti ne zadostujejo za jamstvo porekla, saj bi le potrošniki s tega območja ali tisti, ki proizvod redno uživajo, proizvod tudi prepoznali in ga povezali s tem območjem, zaradi česar je treba poreklo dokazati z naslednjim:

— Pregledi in potrdila

Poreklo proizvoda se dokazuje s pomočjo temeljnih dejavnikov, ki so naslednji postopki:

1. Češnje izvirajo iz registriranih nasadov, ki se nahajajo na območju proizvodnje in so odobrenih sort.

2. Tehnike gojenja v registriranih nasadih so odobrene s strani regulativnega sveta.

3. Češnje se pakirajo v registriranih obratih in pod nadzorom inšpektorjev, ki jih pooblasti regulativni svet.

Regulativni svet vodi program spremljanja, ki določi dejavnosti za preverjanje izpolnjevanja določenih zahtev glede gojenja in priprave proizvoda. Poleg tega se kakovost proizvoda preverja z organoleptičnimi analizami.

Samo češnje, ki uspešno opravijo vse kontrole celotnega postopka, se pakirajo in dajo na trg z jamstvom porekla, potrjenim z oštevilčeno sekundarno etiketo, ki jo izda regulativni svet.

Sledljivost postopka od nasada do končnega prejemnika daje potrošniku jamstvo porekla.

Številka na sekundarnih etiketah, ki jih regulativni svet izda obratu za pakiranje, je odvisna od proizvoda, ki ga kmetovalec preda obratu, in od kapacitete embalaže, v kateri bo proizvod tržen.

4.5 Metoda pridobivanja:

Češnje odobrenih sort izvirajo iz registriranih parcel. Njihovo pobiranje in prevoz se opravi skrbno ter v skladu z navodili regulativnega sveta za ustrezno tržno leto.

Postopki pakiranja v obratu so:

Sprejem v tovarni in predskladiščenje: da bi češnje dobile boljšo barvo, se jih lahko za določen čas skladišči v pokritem in prezračenem prostoru.

Izbira: odstranitev pomanjkljivih, poškodovanih, pomendranih sadežev ali sadežev šibke barve itd.

Uvrstitev: češnje se razvrščajo po barvi in velikosti, da se zagotovi njihova enakost.

Embaliranje: proizvod se da v embalažo. Vsebina vsake embalaže mora biti homogena in vsebovati sadeže istega porekla, sorte, kakovosti in razmeroma enake velikosti. Vidni del vsebine embalaže mora biti reprezentativen za celotno vsebino.

Pakiranje: češnje morajo biti pakirane tako, da so ustrezno zavarovane. Materiali, ki se uporabijo znotraj embalaže, zlasti papir, morajo biti novi, čisti in neškodljivi za sadje.

4.6 Povezava:

Povezava med gojenjem češenj in območjem pridelave z ZGO se lahko vzpostavi preko različnih vidikov: zgodovinskih, topografskih, agroklimatskih ter po tehnikah gojenja in obdelave, ki so v uporabi:

(a) Zgodovinska povezava:

Češnje so, skupaj z nekaterimi drugimi sadeži in zelenjavo, eden izmed tradicionalnih kmetijskih pridelkov v provincah Alicante in Valencia; pogosto se jih goji na družinskih kmetijah, ki z namenom trženja s svojimi pridelki že od nekdaj zalagajo obrate za pakiranje na tem območju.

Drevo češnje so v te kraje prinesli Rimljani, ki so z izbiro tudi izboljšali njeno gojenje, največji razvoj pa je češnja na tem območju zabeležila v času arabske prevlade.

Odredba, ki jo je 16. decembra 1986 izdala Conselleria de Agricultura y Pesca de la Generalidad Valenciana, je začasno določila ime „Cerezas de la Montaña de Alicante“.

(b) Naravna povezava:

— Površje:

Območje pridelave je eno izmed najbolj goratih v Avtonomni skupnosti Valencia in leži v predgorju gorske podenote Prebética z značilno strukturiranim reliefom, pri katerem se izmenjujejo antiklinale in sinklinale.

— Tla:

V gorah prevladuje kredni apnenec, medtem ko v dolinah najdemo predvsem lapor.

Za tla v tej pokrajini je značilna predvsem visoka vsebnost kalcijevega karbonata in pomanjkanje organskih snovi.

Omembe vredna so tudi tla, kjer poteka iluviacija gline. Ta proces je močno opazen zlasti na nekaterih predelih.

— Podnebje:

Podnebje je zmerno sredozemsko, z nižjimi temperaturami in več padavinami kot v drugih delih province.

Povprečna letna temperatura se giblje med 13 in 15,5 °C, povprečna količina padavin pa je med 350 in 650 mm letno.

— Hidrografija:

Najpomembnejši reki, ki tečeta skozi pokrajino, sta Serpis oz. Alcoy in Girona. Prva izvira iz sotočja številnih izvirov iz gorovij Mariola in Carrascal; njena desna pritoka sta reki Gorga in Penáguila, njen levi pritok pa Arges. Druga reka izvira v gorovju Llombay, teče skozi doline Alcalá, Ebo in Laguart, nato pa se izliva v Sredozemsko morje.

4.7 Nadzorni organ:

Naziv: Zaščitena geografska označba „Cerezas de la Montaña de Alicante“. Nadzorni organ izpolnjuje merila iz člena 11 odstavka 3 Uredbe (ES) št. 510/2006 Naslov: Crta. Albaida-Denia, s/n. 2 03788 Alpatro-La Vall de Gallinera (Alicante) ESPAÑA Tel. +34 966406640 Faks +34 966406640 E-naslov: crigpcerezas@hotmail.com

4.8 Označevanje:

Etikete odobri regulativni svet. Vsebovati morajo besedilo „Zaščitena geografska označba ‚Cerezas de la Montaña de Alicante‘ “. Sekundarne etikete oštevilči in izda regulativni svet.

(1) UL L 93, 31.3.2006, str. 12.